ai4bharat/Pralekha huggingface dataset:
பொருளாதார விவகாரங்களுக்கான மத்திய அமைச்சரவைக் குழு
பொது சேவை ஒலிபரப்புக்கு பெரும் ஊக்கம்: பிரசார் பாரதி உள்கட்டமைப்பு மேம்பாட்டுக்கு ரூ.2539.61 கோடி ஒதுக்க பொருளாதார விவகாரங்களுக்கான மத்திய அமைச்சரவை ஒப்புதல்
அகில இந்திய வானொலி, தூர்தர்ஷன் ஆகியவற்றை உள்ளடக்கிய பிரசார் பாரதியின் உள்கட்டமைப்பு மேம்பாட்டுக்கு 2025-26 ஆம் ஆண்டு வரை, ரூ.2539.61 கோடி ஒதுக்கீடு செய்ய பொருளாதார விவகாரங்களுக்கான மத்திய அமைச்சரவைக் குழு ஒப்புதல் வழங்கியுள்ளது. பிரசார் பாரதியின் உள்ளீட்டு மேம்பாடு மற்றும் விரிவாக்கத்திற்கு இது உதவுவதுடன், சிவில் கட்டுமானப் பணிகளுக்கும் ஆதரவு வழங்கும். ஒலிபரப்பு உள்கட்டமைப்பு மற்றும் கட்டமைப்பு மேம்பாட்டுத் திட்டத்தின் கீழ் இது செயல்படுத்தப்படும்.
நாட்டில் பொது ஒலிபரப்பு நிறுவனமான பிரசார் பாரதி, தகவல், கல்வி, பொழுதுபோக்கு, மக்களுக்கான நிகழ்ச்சிகளை, தூர்தர்ஷன், அகில இந்திய வானொலி மூலம் நாட்டின் தொலை தூர பகுதிகளில் வசிக்கும் மக்களுக்கு பரப்பும் முக்கியப் பணியை மேற்கொண்டு வருகிறது. பொது சுகாதார செய்திகளையும், கொவிட் பெருந்தொற்று காலத்தில் மக்களிடையே விழிப்புணர்ச்சியை ஏற்படுத்துவதிலும் பிரசார் பாரதி மிக முக்கியப் பங்காற்றியுள்ளது.
இந்தத் திட்டம் சிறந்த உள்கட்டமைப்பு வசதிகளுடன் பிரசார் பாரதியின் ஒலிபரப்பை விரிவுபடுத்த வழிவகுக்கும். உள்நாட்டு மற்றும் சர்வதேச பார்வையாளர்களுக்கு உயர்தரமான உள்ளீடு கொண்ட செய்திகளை வழங்கி வருவதுடன் பல்வேறு தொலைக்காட்சி அலைவரிசைகளை உள்ளடக்கிய டிடிஎச் தளத்தையும் பிரசார் பாரதி கொண்டுள்ளது.
தூர்தர்ஷன் தற்போது 36 டிவி சேனல்களை இயக்கி வருகிறது. இவற்றில் 28 பிராந்திய சேனல்களாகும். அகில இந்திய வானொலி 500-க்கும் மேற்பட்ட மையங்களில் இயங்கி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1888540
சட்டம் மற்றும் நீதித்துறை அமைச்சகம்
அலகாபாத் உயர் நீதிமன்றத்தின் தலைமை நீதிபதியாக, நீதிபதி திரு சஞ்சய் யாதவ் நியமனம்
இந்திய அரசியலமைப்பு சட்டம் 217-வது பிரிவின் 1-ம் உட்கூறு தமக்களித்துள்ள அதிகாரத்தை பயன்படுத்தி, அலகாபாத் உயர் நீதிமன்றத்தின் தலைமை நீதிபதியாக, நீதிபதி திரு சஞ்சய் யாதவை குடியரசுத் தலைவர் நியமனம் செய்துள்ளார். இது தொடர்பான அறிவிப்பை சட்டம் மற்றும் நீதி அமைச்சகத்தின் நீதி துறை இன்று வெளியிட்டுள்ளது.
25.08.1986-ம் ஆண்டு வழக்கறிஞராக பதிவு பெற்ற நீதிபதி திரு சஞ்சய் யாதவ், சிவில், அரசமைப்பு, தொழிலாளர் மற்றும் சேவைகள் தொடர்பான வழக்குகளில் 20 ஆண்டுகளாக ஜபல்பூரில் வாதாடியுள்ளார். தொழிலாளர் மற்றும் சேவைகள் தொடர்பானவற்றில் அவர் நிபுணத்துவம் பெற்றுள்ளார்.
1999 மார்ச் முதல் 2005 அக்டோபர் வரை அரசு வழக்கறிஞராக அவர் பணியாற்றியுள்ளார். 2005 அக்டோபர் முதல் துணை தலைமை வழக்கறிஞராக பணியாற்றினார்.
மத்தியப் பிரதேச உயர் நீதிமன்றத்தின் கூடுதல் நீதிபதியாக 2007 மார்ச் 2 அன்றும், நிரந்தர நீதிபதியாக 2010 ஜனவரி 15 அன்றும் அவர் நியமிக்கப்பட்டார். பின்னர் அவர் அலகாபாத் உயர் நீதிமன்றத்திற்கு மாற்றம் செய்யப்பட்டார். அலகாபாத் உயர் நீதிமன்றத்தின் தற்காலிக தலைமை நீதிபதியாக 2021 ஏப்ரல் 14 அன்று அவர் நியமிக்கப்பட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726008
------
(Visitor Counter : 148
ரெயில்வே அமைச்சகம்
சந்திராகச்சி-சென்னை சென்ட்ரல் இடையேயான அந்தியோதயா எக்ஸ்பிரஸ்  ரயிலை திரு. ராஜன் கோஹைன் கொடியசைத்து தொடங்கி வைத்தார்
சந்திராகச்சி-சென்னை சென்ட்ரல் இடையேயான அந்தியோதயா எக்ஸ்பிரஸ்  ரயில் போக்குவரத்தை ரயில்வே இணையமைச்சர் திரு. ராஜன் கோஹைன் கொல்கத்தாவில் இருந்து இன்று கொடியசைத்து தொடங்கி வைத்தார்.
அந்தியோதயா எக்ஸ்பிரசின் சிறப்பு அம்சங்கள்:
அந்தியோதயா எக்ஸ்பிரஸ் ரயில் பெட்டிகள் முற்றிலும் முன்பதிவில்லா இரண்டாம் வகுப்பு பெட்டிகளுடன் கீழ்கண்ட கூடுதல் வசதிகளுடன் தயாரிக்கப்பட்டுள்ளன.
- சொகுசு இருக்கைகளால் ஆன சரக்கு வைக்கும் இடம், பயணியர் அமரும் வகையிலும் வடிவமைக்கப்பட்டுள்ளது.
- கதவுகள் அருகே கூடுதல் கைப்பிடிகள் பொருத்தப்பட்டுள்ளன.
- நீள்வெட்டு சரக்கு வைக்கும் இடத்திற்கு அருகே ஜே வடிவ கொக்கிகள் பொருத்தப்பட்டுள்ளன.
- பெட்டியின் இருமுனைகளிலும் பல அடுக்கு கேபிள் பொருத்தம்.
- பயணிகள் ஒரு பெட்டியிலிருந்து, மற்றொரு பெட்டிக்கு சென்று வரும் வெஸ்டிபியூல் வசதி.
- குடிநீர் வழங்கும் இயந்திரம்.
- செல்போன் சார்ஜ் செய்வதற்கான வசதி.
- திருட்டு தடுப்பு வசதியுடன் கூடிய தீயணைப்புக் கருவி.
- செயற்கை இழை பிளாஸ்டிக்கால் ஆன நவீன கழிவறை வசதி.
- மனதை கவரும் உட்புற வண்ணம்.
- கழிவறையில் ஆள் இருப்பதை வெளியில் தெரிவிக்கும் பலகை.
- எல் ஈ டி மின் விளக்குகள்.
- கதவு மற்றும் நடைபாதையில் வழுக்குதல் இல்லாத தரை.
- உட்புறம் தெரியாத வகையிலான வெளிப்புற வண்ணப்பூச்சு.
ரயில் புறப்படும் நேரம், பெட்டிகளின் எண்ணிக்கை மற்றும் நிறுத்தங்கள் போன்றவற்றின் விவரம் வருமாறு:
- 22841/22842 சந்திராகச்சி – சென்னை சென்ட்ரல் அந்தியோதயா எக்ஸ்பிரஸ் 
|
|
சந்திராகச்சி– சென்னை சென்ட்ரல் அந்தியோதயா எக்ஸ்பிரஸ் 
|
|
↓
|
|
ரயில் நிலையம்
|
|
↑
|
|
சென்னை சென்ட்ரல்–சந்திராகச்சி அந்தியோதயா எக்ஸ்பிரஸ் 
|
|
வருகை
|
|
புறப்பாடு
|
|
|
|
|
|
|
|
வருகை
|
|
புறப்பாடு
|
|
-
|
|
19.00 
|
|
|
|
சந்திராகச்சி
|
|
|
|
10.25 
|
|
|
|
22.45 
|
|
|
|
|
|
சென்னை சென்ட்ரல்
|
|
|
|
|
|
08.10 
- ரயில் இயங்கும் நாட்கள்: சந்திராகச்சியிலிருந்து திங்கட்கிழமை தோறும் புறப்படும்.
சென்னை சென்ட்ரலில் இருந்து புதன்கிழமை தோறும் புறப்படும்.
- ஒருவழி பயணத் தொலைவு: 1656 கிலோமீட்டர்.
- பயண நேரம்:
சந்திராகச்சி – சென்னை: 27 மணி 45 நிமிடங்கள்
சென்னை - சந்திராகச்சி: 26 மணி 15 நிமிடங்கள்
(- நிறுத்தங்கள்: காரக்பூர், பாலசோர், பத்ராக், ஜார்ஜ்பூர் கியோன்ஜார் ரோடு, கட்டக், புவனேஸ்வர், குர்தா ரோடு, பாலுகவுன், சத்ராபூர், பிரஹாம்பூர், சோம்பேட்டா, பாலசா, ஸ்ரீகாக்குளம் ரோடு, வைசிய நகரம், விசாகப்பட்டினம், துவாடா, அங்கப்பள்ளி, சாமல்கோட் சந்திப்பு, ராஜமுந்திரி, ஏழூரு, விஜயவாடா, சீராலா, ஓங்கோல், நெல்லூர், கூடூர், சூலூர்பேட்டை.
- ரயில்பெட்டிகள் விவரம்: பொதுப் பெட்டிகள் 16, மின்சார இயந்திரப் பெட்டிகள் 2, மொத்தம் 18 பெட்டிகள்.
ரெயில்வே அமைச்சகம்
நாடு முழுவதும் உள்ள 728 ரயில் நிலையங்களில் ‘ஒரு நிலையம் ஒரு தயாரிப்பு’ விற்பனை நிலையங்கள் உள்ளன.
மத்திய அரசின் 'உள்ளூர் மக்களுக்கான குரல்' இயக்கத்தை மேம்படுத்தும் நோக்கிலும், உள்ளூர் தயாரிப்புகளுக்கான சந்தையை வழங்கவும், விளிம்புநிலை மக்களுக்கு கூடுதல் வருமான வாய்ப்புகளை உருவாக்கும் நோக்கத்துடன் மத்திய ரயில்வே அமைச்சகம் 'ஒரு நிலையம் ஒரு தயாரிப்பு' என்ற திட்டத்தை அறிமுகப்படுத்தியுள்ளது. முன்னோடியான இத்திட்டம் 25.03.2022 அன்று தொடங்கப்பட்டது. 01.05.2023 நிலவரப்படி, நாடு முழுவதும் உள்ள 21 மாநிலங்கள் மற்றும் 3 யூனியன் பிரதேசங்களில் 728 ரயில் நிலையங்களில் 785 'ஒரு நிலையம் ஒரு தயாரிப்பு' விற்பனை நிலையங்கள் உள்ளன.
'ஒரு நிலையம் ஒரு தயாரிப்பு' மூலம் அந்தந்த பகுதியில் பிரபலமான பொருட்கள் மற்றும் பழங்குடியினரால் உருவாக்கப்பட்ட கலைப்பொருட்கள், உள்ளூர் நெசவாளர்களின் கைத்தறி பொருட்கள், கைவினைப்பொருட்கள், மசாலா டீ, காபி மற்றும் பிற பதப்படுத்தப்பட்ட உணவுப் பொருட்கள் விற்பனை செய்யப்படுகின்றன. எடுத்துக்காட்டாக வடகிழக்கு மாநிலங்களில் பாரம்பரிய ராஜ்போங்ஷி, ஜாபி போன்ற உடைகள், சணல் பொருட்கள் போன்றவையும், தென்னிந்தியாவில் முந்திரி பொருட்கள், மசாலா பொருட்கள், சின்னாளப்பட்டி கைத்தறி புடவைகள் போன்றவையும் விற்பனை செய்யப்படுகின்றன.
தமிழ்நாட்டில் மொத்தம் 95 ரயில்நிலையங்களில் ’ஒரு நிலையம் ஒரு தயாரிப்பு’ விற்பனை நிலையங்கள் உள்ளன.
பாதுகாப்பு அமைச்சகம்
முன்னோட்டம்
ஒய்-3023  தொடக்க விழா
துணாகிரி, 17ஏ போர்க்கப்பல், கொல்கத்தாவில் 15 ஜூலை 2022 அன்று ஹூக்ளி ஆற்றில் பணியில் ஈடுபடுத்தப்பட உள்ளது. பாதுகாப்புத் துறை அமைச்சர் திரு ராஜ்நாத் சிங், இந்த நிகழ்ச்சியில் சிறப்பு விருந்தினராக கலந்துகொள்கிறார்.
உத்தராகண்ட் மாநிலத்தில் உள்ள ஒரு மலைச்சிகரமான ‘துணாகிரி’ பெயரில் கட்டப்பட்டுள்ள இந்த போர்க்கப்பல், பி17ஏ ரக போர்க்கப்பலின் நான்காவது கப்பலாகும். மேம்பட்ட போர்த்திறன், அதிநவீன ஆயுதங்கள் மற்றும் சென்சார் சாதனங்கள் மற்றும் நடைமேடை மேலாண்மை அமைப்புகளை கொண்ட பி17ஏ போர்க்கப்பலின்,  தொடர்ச்சியாகும். பி17ஏ திட்டத்தின் முதல் 2 கப்பல்கள் 2019 மற்றும் 2020-ல் பணியில் ஈடுபடுத்தப்பட்டன. மூன்றாவது கப்பலான உதயகிரி, இந்த ஆண்டு மே 17 அன்று பணியில் ஈடுபடுத்தப்பட்டது. அதன் பின் மிக குறுகிய காலத்திலேயே நான்காவது கப்பலும் பணியில் ஈடுபடுத்தப்படுவது, கப்பல் கட்டுவதில் தற்சார்பை நோக்கிய பயணத்திற்கு உத்வேகம் அளிக்கும்.
இந்த கப்பல் இந்திய கடற்படையின், கடற்படை வடிவமைப்பு இயக்குனரகத்தால் உள்நாட்டிலேயே வடிவமைக்கப்பட்டதாகும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1841470
குறு சிறு மற்றும் நடுத்தர தொழில் துறை அமைச்சகம்
காதி தயாரிப்புகளை பிரபலப்படுத்த, ஆவர்த்தன் என்ற இரண்டு நாள் நிகழ்ச்சிக்கு காதி உயர் சிறப்பு மையம் ஏற்பாடு
மக்களுடன் இணையும் முயற்சியில், ஆவர்த்தன் என்ற இரண்டு நாள் நிகழ்ச்சியை செப்டம்பர் 16 மற்றும் 17 ஆகிய தேதிகளில் பெங்களூரூவில் உள்ள பெங்களூரு சர்வதேச மையத்தில் காதி உயர் சிறப்பு மையம் நடத்தவுள்ளது.
இளம் பார்வையாளர்கள் மற்றும் சர்வதேச சந்தையுடன் இணையும் நோக்கத்தோடு, காதி மற்றும் கிராம தொழில்கள் ஆணையத்திற்கு ஆதரவளிப்பதற்காக தேசிய ஆடை வடிவமைப்பு நிறுவனத்துடன் இணைந்து குறு, சிறு மற்றும் நடுத்தர தொழில் நிறுவனங்கள் துறை அமைச்சகம் காதி உயர் சிறப்பு மையத்தை உருவாக்கியது.
காதி உயர் சிறப்பு மையத்தின் வடிவமைப்பாளர்களால் தயாரிக்கப்பட்ட வீட்டு உபயோகப் பொருட்கள் மற்றும் ஆடைகள் இந்த நிகழ்ச்சியில் காட்சிப்படுத்தப்படும். தங்களது துணி வகைகள் மற்றும் புடவைகளை சந்தைப்படுத்த வருமாறு காதி நிறுவனங்களுக்கு அழைப்பு விடுக்கப்பட்டுள்ளது. காதி மற்றும் அதன் நுணுக்கங்கள் தொடர்பாக செப்டம்பர் 16-ஆம் தேதி நடைபெறவிருக்கும் கலந்துரையாடல் அமர்வில் பங்கேற்க பெங்களூருவில் உள்ள வடிவமைப்பு கல்லூரிகளின் மாணவர்கள் அழைக்கப்பட்டுள்ளனர்.
காதி தயாரிப்புகளை அதிக மக்களிடம் எடுத்துச் சென்று, காதி பொருட்களை இதர கலை வடிவங்களுடன் ஒருங்கிணைத்து ‘காதி உணர்வை' முன்னெடுத்துச் செல்வதே இந்த நிகழ்ச்சியின் நோக்கமாகும். கண்காட்சிகளின் வாயிலாக இளைஞர்களுடன் காதி தயாரிப்புகளை இணைத்து தங்கள் பொருட்களை காட்சிப்படுத்தும் வாய்ப்பை காதி நிறுவனங்களுக்கு வழங்குவதில் இந்நிகழ்ச்சி கவனம் செலுத்தும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1859441
நுகர்வோர் நலன், உணவு மற்றும் பொது விநியோகம் அமைச்சகம்
மாநில அரசுகள் / யூனியன் பிரதேச நிர்வாகங்களால் அமைக்கப்பட்டுள்ள 179 விலைக் கண்காணிப்பு மையங்களில் இருந்து 22 அத்தியாவசிய உணவுப் பொருட்கள் அன்றாட அடிப்படையில் மொத்த மற்றும் சில்லரை விலைகளை மத்திய அரசு கண்காணிக்கிறது
மக்களவையில் இன்று கேள்வி நேரத்தில் நுகர்வோர் நலன், உணவு மற்றும் பொது விநியோகத் துறை இணையமைச்சர் திரு அஸ்வினி குமார் சௌபே எழுத்து மூலம் அளித்த பதிலில், மாநில அரசுகள் / யூனியன் பிரதேச நிர்வாகங்களால் அமைக்கப்பட்டுள்ள 179 விலைக் கண்காணிப்பு மையங்களில் இருந்து 22 அத்தியாவசிய உணவுப் பொருட்கள் அன்றாட அடிப்படையில் மொத்த மற்றும் சில்லரை விலைகளை மத்திய அரசு கண்காணிக்கிறது என்றார்.
அத்தியாவசிய உணவுப் பொருட்கள் நாட்டில் போதிய அளவு கிடைப்பதற்கும், விலைகள் சீராக இருப்பதற்கும் அவ்வப்போது அரசால் பல்வேறு நடவடிக்கைகள் எடுக்கப்பட்டு வருவதாக கூறினார்.
மற்றொரு கேள்விக்குப் பதிலளித்த அமைச்சர், பல பொருட்கள் சேர்ந்த தொகுப்பு பேக்கேஜில் ஒவ்வொரு பொருளின் விலைக் குறிக்கப்பட்டிருப்பதைக் கட்டாயமாக்குவதன் மூலம் நுகர்வோர் நலன் பாதுகாப்புக்கான புதிய நடைமுறை அறிமுகம் செய்யப்பட்டுள்ளது என்றார். முன்கூட்டியே, பேக் செய்யப்பட்ட பொட்டலங்களில் உள்ள பொருட்களின் எண்ணிக்கையை அவற்றின் மீது குறிப்பிட அறிவுறுத்தப்பட்டிருப்பதன் மூலம், எண்ணிக்கை தொடர்பான குழப்பம் நீக்கப்பட்டிருப்பதாகவும் அமைச்சர் தெரிவித்தார்.
சுதந்திரத்தின் 75 ஆவது ஆண்டுப் பெருவிழாவையொட்டி, நுகர்வோர் பாதுகாப்பு, தரங்களின் முக்கியத்துவம், ஹால்மார்க் முத்திரையிடும் திட்டம், குறைந்தபட்ச சில்லரை விலை தொடர்பான விழிப்புணர்வு, எடை மற்றும் அளவு சரிபார்த்தல் போன்றவற்றில், நுகர்வோருக்கு விழிப்புணர்வை ஏற்படுத்த பயிற்சித்திட்டங்கள், இணைய வழி கருத்தரங்குகள் ஆகியவை நடத்தப்படுவதாக அமைச்சர் திரு அஸ்வினி குமார் சௌபே மற்றொரு கேள்விக்கு பதிலளித்தார். இவற்றில் கல்வி நிறுவனங்கள், சுயஉதவிக் குழுக்கள், தொழில் நிறுவனங்கள், நுகர்வோர் பாதுகாப்பு அமைப்புகள் ஆகியவை ஈடுபடுத்தப்படுவதாக அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleseDetail.aspx?PRID=1776808
(Visitor Counter : 115
ரெயில்வே அமைச்சகம்
2023 ஆம் நிதியாண்டின் ஜனவரி வரையிலான கால கட்டத்தில் சரக்கு போக்குவரத்து மூலம் ரயில்வேக்கு ரூ.1,35,387 கோடி வருவாய்
2022-23 ஆம் நிதியாண்டின் முதல் 10 மாதங்களில் இந்திய ரயில்வேயின் சரக்கு வருவாய், கடந்த ஆண்டு இதே காலக் கட்டத்தில் ஈட்டியதைவிட அதிகரித்துள்ளது.
2022 ஆம் ஆண்டு ஏப்ரல் மாதம் முதல் 2023 ஜனவரி வரையிலான காலக் கட்டத்தில் 1243.46 மில்லியன் டன் சரக்குகள் கையாளப்பட்டிருக்கிறது. இதே காலக் கட்டத்தில் முந்தைய ஆண்டு, 1159.08 மில்லியன் டன் சரக்குகள் கையாளப்பட்டிருக்கின்றன. இதன் மூலம் 7% சரக்குப் போக்குவரத்து அதிகரித்திருக்கிறது. இதேபோல், முந்தைய ஆண்டு ரூ.1,17,212 கோடியாக இருந்த சரக்கு வருவாய், தற்போது ரூ.1,35,387 கோடியாக உயர்ந்துள்ளது.
இதேபோல் 2022 ஆம் ஆண்டு ஜனவரி மாதம் 129.12 மில்லியன் டன்னாக இருந்த சரக்குப் போக்குவரத்து 2023 ஜனவரி மாதம் 134.07 மில்லியன் டன்னாக அதிகரித்துள்ளது. இது முந்தைய ஆண்டைவிட 4% சதவீதம் அதிகமாகும். மேலும் 2022 ஆம் ஆண்டு ஜனவரி மாதம் ரூ.13,172 கோடியாக இருந்த சரக்குப் போக்குவரத்து வருவாய், 2023 ஆம் ஆண்டு ஜனவரி மாதம் ரூ.14,709 கோடியாக உயர்ந்துள்ளது. இது முந்தைய ஆண்டைக்காட்டிலும் 13% அதிகமாகும்.
பெண்கள் மற்றும் குழந்தை நலன் அமைச்சகம்
பெற்றோரில்லா/சாலையோர குழந்தைகளின் மறுவாழ்வு
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இரானி, கீழ்காணும் தகவல்களை வழங்கினார்.
கொவிட்-19 பெருந்தொற்றால் பெற்றோர் அல்லது பாதுகாவலரை இழந்த குழந்தைகளுக்கு ஆதரவளிக்கும் குழந்தைகளுக்கான பிஎம் கேர்ஸ் திட்டத்தை மாண்புமிகு பிரதமர் அவர்கள் அறிவித்துள்ளார்.
இந்த திட்டத்தை pmcaresforchildren.in இணையதளத்தின் மூலம் அணுகலாம். அத்தகைய குழந்தைகளின் விண்ணப்பங்கள் அந்தந்த மாநில / யூனியன் பிரதேச அரசுகளால் தளத்தில் பதிவேற்றப்படுகின்றன.
03.02.2022 நிலவரப்படி, 6654 விண்ணப்பங்கள் பதிவேற்றம் செய்யப்பட்டுள்ளன, அவற்றில் 3890 விண்ணப்பங்கள் உரிய நடைமுறைப்படி அங்கீகரிக்கப்பட்டுள்ளன.
மேலும், சிறார் நீதி  சட்டம், 2015 மற்றும் தத்தெடுப்பு விதிமுறைகள் 2017 ஆகியவை பெற்றோரை இழந்த, கைவிடப்பட்ட மற்றும் சரணடைந்த குழந்தைகளின் மறுவாழ்வுக்கான கட்டமைப்பைக் கொண்டுள்ளன. குழந்தைகள் நலக் குழு மற்றும் மாவட்ட குழந்தைகள் பாதுகாப்பு பிரிவு ஆகியவை குழந்தைகளின் மறுவாழ்வுக்காக செயல்படுகின்றன.
குழந்தைகள் பாதுகாப்பு சேவைகள் திட்டம் - மிஷன் வாத்சல்யா என்ற மத்திய நிதியுதவி திட்டத்தை அமைச்சகம் செயல்படுத்துகிறது, இதன் கீழ் பாதுகாப்பு தேவைப்படும் மற்றும் கடினமான சூழ்நிலைகளில் உள்ள குழந்தைகளுக்கு சேவைகளை வழங்குவதற்காக மாநிலங்கள் மற்றும் யூனியன் பிரதேச அரசுகளுக்கு ஆதரவு வழங்கப்படுகிறது. திட்ட வழிகாட்டுதல்களின் படி, பராமரிப்பு மற்றும் பாதுகாப்பு தேவைப்படும் ஒரு குழந்தையின் அமைப்பு சாரா கவனிப்பிற்காக மாதம் ரூ 2000/-ம் குழந்தைகள் பராமரிப்பு மையங்களில் வசிக்கும் குழந்தைகளுக்கு, ரூ 2160/-ம் வழங்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1795468
குடியரசுத் தலைவர் செயலகம்
பாதுகாவலர்கள் மாறும் நிகழ்ச்சி மீண்டும் அக்டோபர் 7 முதல் தொடங்குகிறது; சனிக்கிழமைகளிலும் நிகழ்ச்சி தொடர்ந்து நடைபெறும்
மோசமான வானிலை காரணமாக நிறுத்திவைக்கப்பட்டிருந்த பாதுகாவலர்கள் மாறும் நிகழ்ச்சி மீண்டும் அக்டோபர் 7, 2018 முதல் தொடங்குகிறது. ஞாயிற்றுக்கிழமைகளில் இந்த நிகழ்ச்சி  பிற்பகல் 5.30 மணியிலிருந்து 6.10 மணி வரையும்  பிற்பகல் 4.30 மணியிலிருந்து 5.10 மணி வரையும் நடைபெறும்.
ஒவ்வொரு சனிக்கிழமையிலும் இந்த நிகழ்ச்சி ஏற்கனவே இருந்த நேரங்களில் அதாவது  காலை 10 மணியிலிருந்து 10.40 மணி வரையும்,  காலை 8 மணியிலிருந்து 8.40 மணிவரையும் நடைபெறும்.
குடியரசுத்தலைவரின் மெய்க்காப்பாளர்களும், ராணுவக் காவலர்களும் மாறும் நிகழ்ச்சி ராணுவப் பாரம்பரிய முறைப்படி நடைபெறுகிறது.
பாதுகாப்பு அமைச்சகம்
விண்வெளிப் பாதுகாப்புத் திட்டம்
2022 ஆம் ஆண்டு அக்டோபர் மாதம் பாதுகாப்புக் கண்காட்சியின்போது இறுதிப் பயனர்களுக்குப் பொருத்தமான 75 பாதுகாப்பு விண்வெளிப் சவால்களுடன் மாண்புமிகு பிரதமரால் விண்வெளி பாதுகாப்புத் திட்டம் தொடங்கப்பட்டது. இந்த சவால்கள் ஐடேக்ஸ் மேக்-I மற்றும் மேக்-2 ன் தற்போதைய பாதுகாப்புத் தளவாட உற்பத்தித் துறை முயற்சிகளாக வகைப்படுத்தப்பட்டுள்ளன. புத்தொழில்கள், எம்எஸ்எம்இக்கள் உள்ளிட்ட தனியார் தொழில்துறையினரும், தனிப்பட்ட கண்டுபிடிப்பாளர்களும் இதற்கு விண்ணப்பிக்கத் தகுதியுடையவர்கள். சவால்கள், ஐந்து வகைகளாக உள்ளன. லான்ச் சிஸ்டம், சாட்டிலைட் சிஸ்டம், கம்யூனிகேஷன் & பேலோட் சிஸ்டம், கிரவுண்ட் சிஸ்டம் மற்றும் சாப்ட்வேர் சிஸ்டம். இவை இடத்தின் முழுமையான 360 டிகிரி கோணத்தை வழங்குகிறது.
கடந்த சில ஆண்டுகளில் அரசு பல கொள்கை முடிவுகளை எடுத்து, உள்நாட்டு வடிவமைப்பு, மேம்பாடு மற்றும் பாதுகாப்பு உபகரணங்களின் உற்பத்தியை ஊக்குவிப்பதற்கான சீர்திருத்தங்களைக் கொண்டு வந்துள்ளது. வெளிநாட்டு நேரடி முதலீட்டின்  தாராளமயமாக்கல் கொள்கை, தானியங்கி வழியின் கீழ் 74% வெளிநாட்டு நேரடி முதலீட்டை அனுமதிக்கிறது; செயல்முறையை எளிதாக்குதல்; ஸ்டார்ட்-அப்கள் மற்றும் குறு, சிறு மற்றும் நடுத்தர நிறுவனங்களை  உள்ளடக்கிய பாதுகாப்பு தனித்தன்மைத்  திட்டத்திற்கான புதுமைகண்டுபிடிப்புகளின் தொடக்கம்; பொதுக் கொள்முதல்  ஆணை, 2017 ஐ செயல்படுத்துதல் போன்றவையும் இந்த முயற்சிகளில் அடங்கும்.
இந்தத் தகவலைப பாதுகாப்புத்துறை இணையமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தில் கொவிட்-19, டெங்கு சேர்ப்பு- தமிழகத்தில் 18,50,134 பரிசோதனைகள் செய்யப்பட்டு, 31,076 சிகிச்சைகள் அளிக்கப்பட்டுள்ளன
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக இன்று பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
கொவிட்-19 மற்றும் டெங்கு போன்ற நோய்களுக்கான சிகிச்சை ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் கீழ் சேர்க்கப்பட்டுள்ளது.
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் கீழ் நாடு முழுவதிலும் 20,51,692 கொவிட்-19 பரிசோதனைகள் மற்றும் 8,29,826 சிகிச்சைகளுக்கான ஒப்புதல்கள் வழங்கப்பட்டுள்ளன.
தமிழகத்தை பொறுத்தவரை, 18,50,134 கொவிட்-19 பரிசோதனைகள் மற்றும் 31,076 சிகிச்சைகளுக்கான ஒப்புதல்கள்
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் கீழ் அளிக்கப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778839
(Visitor Counter : 103
தொலைதொடர்பு மற்றும் தகவல் தொழில்நுட்ப அமைச்சகம்
பிஎஸ்என்எல் மற்றும் எம்டிஎன்எல் நிறுவனங்களுக்கு 4ஜி மற்றும் 5 ஜி உரிமங்கள்
பிஎஸ்என்எல் மற்றும் எம்டிஎன்எல் நிறுவனங்களுக்கு புத்துயிரூட்டும் திட்டத்திற்கு மத்திய அரசு 23.10.2019 அன்று ஒப்புதல் வழங்கியுள்ளது. முதலீட்டை அளிப்பதன் மூலம் 4ஜி சேவைகளுக்கான அலைக்கற்றை நிர்வாக ஒதுக்கீட்டிற்கும், மத்திய அமைச்சரவை ஒப்புதல் வழங்கியது. இதனைத் தொடர்ந்து 21.11.2020 அன்று, தில்லி, மும்பை பகுதிகளுக்கான அலைக்கற்றை ஒதுக்கீட்டை பிஎஸ்என்எல் நிறுவனத்திற்கு வழங்க அரசு அனுமதி அளித்தது. மேலும், 14.06.2022 அன்று நடைபெற்ற அமைச்சரவைக் கூட்டத்தில் பிஎஸ்என்எல் நிறுவனத்திற்கு 5-ஜி சேவைகளை வழங்கவும் ஒப்புதல் அளிக்கப்பட்டது. இந்தியாவிலேயே தயாரிக்கப்பட்ட 4ஜி உபகரணத்தின் பரிசோதனை ஏற்கனவே இறுதிக் கட்டத்தை எட்டியுள்ளது. பரிசோதனை நிறைவடைந்ததும் இந்த உபகரணம் பிஎஸ்என்எல் நிறுவனத்துக்கு வழங்கப்படும். அதனை நிறுவிய பின்னர், மக்கள் பயன்பெற தொடங்குவார்கள்.
நாட்டில் உள்ள அனைத்து கிராமப் பஞ்சாயத்துக்களுக்கும் அகண்ட அலைவரிசை இணைப்பு படிப்படியாக வழங்கும் பாரத் நெட் திட்டமும் செயல்படுத்தப்பட்டு வருகிறது.
மேலும், வடகிழக்குப் பிராந்தியம் உட்பட பழங்குடியினர் அதிகம் வசிக்கும் பகுதிகள், இடதுசாரி தீவிரவாதத்தால் பாதிக்கப்பட்ட பகுதிகள், பின்தங்கிய மாவட்டங்கள், எல்லைப்புற பகுதிகள், தீவுப்பகுதிகள் ஆகியவற்றில் தொலைதொடர்பு இணைப்பை அதிகரிக்க அரசு பல்வேறு திட்டங்களை செயல்படுத்தி வருகிறது.
மத்திய தொலைதொடர்பு துணை இணை அமைச்சர் திரு தேவுசிங் சவுகான், மாநிலங்களவையில் எழுத்து மூலம் அளித்த பதிலில் இத்தகவலைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.64 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1823391
சுகாதாரம் மற்றும் குடும்ப நலத்துறை அமைச்சகம்
இந்தியாவில் தற்போது சிகிச்சை பெறுவோரின் எண்ணிக்கை 27,802  ஆக குறைந்துள்ளது
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 181.04 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06% ஆக உள்ளனர்.
இதை தொடர்ந்து இந்தியாவில் குணமடைவோர் விகிதம் 98.73 சதவீதமாக உள்ளது. கடந்த 24 மணி நேரத்தில் 3,383 நோயாளிகள் குணமடைந்ததையடுத்து மொத்தம் குணமடைந்தோர் எண்ணிக்கை  4,24,61,926 ஆக உள்ளது.
குறிப்பிடத்தக்க முன்னேற்றமாக இந்தியாவில் கடந்த 24 மணி நேரத்தில் 2,075 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 3,70,514 கொவிட் பரிசோதனைகள் செய்யப்பட்டன. இதுவரை சுமார் 78.22 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.41 சதவீதமாக உள்ளது. தினசரித் தொற்று விகிதம் 0.56 சதவீதமாக பதிவாகியுள்ளது.
நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 181.04 கோடியைக்  கடந்தது. 2,13,51,545 அமர்வுகள் மூலம் இந்த சாதனை படைக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807217
மத்திய அமைச்சரவை
இந்தியாவுக்கும், பிரேசிலுக்கும் இடையேயான சமூகப் பாதுகாப்பு உடன்பாட்டுக்கு மத்திய அமைச்சரவை ஒப்புதல்
இந்திய குடியரசுக்கும், பிரேசில் குடியரசுக்கும் இடையே சமூகப் பாதுகாப்பு உடன்பாடு கையெழுத்திடுவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
பின்னணி:
வெளிநாடுகளில் குறுகிய காலத்திற்கு பணியில் இருக்கும் இந்திய நிபுணர்கள் / பயிற்சி பெற்ற தொழிலாளர்கள் ஆகியோரின் நலன்களைப் பாதுகாக்க பல்வேறு நாடுகளுடன் இருதரப்பு சமூகப் பாதுகாப்பு உடன்பாடுகளை இந்தியா செய்துகொள்வது வழக்கம். இதனால், இந்திய கம்பெனிகளின் போட்டியிடும் திறனும் அதிகரிக்கிறது.
சமூகப் பாதுகாப்பு உடன்பாடுகள் கீழ்கண்ட மூன்று பயன்களை அளிக்கின்றன.
- தொழிலாளர்கள் இரண்டு முறை சமூகப் பாதுகாப்புப் பங்களிப்புத் தொகை செலுத்துவதை தவிர்ப்பது:
- பெற்ற ரொக்கப் பயன்களை எளிதாக தாய்நாட்டுக்கு அனுப்புதல்,
- பயன்கள் இழப்பை தவிர்ப்பதற்காக தொழிலாளர்கள் பங்களிப்பு காலத்தை தொகுத்து அமைத்தல் . வெளிநாட்டில் பணிபுரியும் இந்திய நாட்டவர்களுக்கு மாற்றுத்திறன் காப்பீடை வழங்குவதற்கும் இந்த உடன்பாடு வகை செய்கிறது. இன்றைய தேதிவரை இந்தியா 18 நாடுகளுடன் சமூகப் பாதுகாப்பு உடன்பாடுகளைச் செய்து கொண்டுள்ளது.
ஜெனிவாவில் 2016 ஜுன் 9-ஆம் தேதியும் மற்றும் புதுதில்லியில் 2016 செப்டம்பர் 27, 28 தேதிகளிலும் நடைபெற்ற பிரிக்ஸ் தொழிலாளர் நலன் மற்றும் வேலைவாய்ப்பு அமைச்சர்களின் கூட்டங்களில் பிரிக்ஸ் நாடுகளின் சமூகப் பாதுகாப்பு திட்டங்கள் விவாதிக்கப்பட்டு, அதற்கான ஒப்பந்தங்களும் கையெழுத்திடப்பட்டன. பிரிக்ஸ் நாடுகளுக்கு இடையே சமூகப் பாதுகாப்பு ஒப்பந்தங்கள் இறுதி செய்யப்படும் சாத்தியக்கூறுகள், கோவா 8-வது பிரிக்ஸ் தலைவர்கள் உச்சிமாநாட்டு பிரகடனத்தில், குறிப்பிடப்பட்டுள்ளன. கோவா பிரகடன உணர்வை முன்னெடுத்துச் செல்லும் வகையில் இந்தியாவும், பிரேசிலும், பிரேசிலியாவில் 2017 மார்ச் 13 முதல் 16 வரை நடைபெற்ற பேச்சுக்களின்போது, சமூக பாதுகாப்பு உடன்பாடுகள் குறித்தும் பேசப்பட்டது. பேச்சுவார்த்தைகளின் இறுதியில் இருதரப்பினரும், சமூகப் பாதுகாப்பு உடன்பாட்டின் இறுதி வாசகத்தில், சிற்றொப்பம் இட்டனர்.
கையெழுத்திடப்பட்ட ஒப்பந்தம் அமைச்சகத்தின் இணையதளத்திலும் மற்றும் ஊழியர் வருங்கால வைப்புநிதி அமைப்பின் இணையதளத்திலும் வெளியிடப்படும். இதன்மூலம் சம்பந்தப்பட்டவர்கள் திட்டம் குறித்த சான்றிதழ்களைப் பெற்று, சமூகப் பாதுகாப்பு பங்களிப்பை இருமுறை செலுத்துவதைத் தவிர்க்கலாம்.
தற்போது இந்தியாவில் சுமார் 1000 பிரேசில் நாட்டவர்கள் வசித்து வருகிறார்கள். பிரேசிலில் 4,700 இந்தியர்கள் உள்ளனர். பல்வேறு பணியிடங்களில் பணியாற்றுவோர், தனியாக வேலைசெய்யும் தொழிலாளர்கள், சுயவேலைவாய்ப்பு மேற்கொண்டுள்ள நபர்கள் ஆகியோர் எவ்வித பாகுபாடும் இன்றி இத்திட்டத்தால் பயன்பெறுவார்கள். இவ்வாறு, இத்திட்டம், சமத்துவத்தையும் உள்ளடக்கிய நிலையையும் மேம்படுத்தும். இத்தகைய இந்தியப் பணியாளர்கள் பிரேசிலிலில் இருந்து வெளியேறியபின், சமூகப் பாதுகாப்புப் பயன்களை கொண்டு செல்வதற்கான வசதி இதனால் உறுதி செய்யப்பட்டுள்ளது. இதனையடுத்து, சமூக பாதுகாப்புப் பயன்களில் இழப்பு ஏற்படுவது தவிர்க்கப்படுகிறது. மேலும், ஒட்டுமொத்தக் கட்டணக் குறைவு காரணமாக இந்திய கம்பெனிகளின் போட்டியிடும் தன்மை அதிகரிக்கிறது.
இந்த சமூகப் பாதுகாப்பு உடன்பாடு, இந்திய குடியரசு மற்றும் பிரேசில் குடியரசு ஆகியவற்றின், அனைத்துப் பகுதிகளிலும் நடைமுறைப்படுத்தக்கூடியது.
அறிவியல் மற்றும் தொழில்நுட்பத்துறை
டிஎன்ஏ அடிப்படையிலான கொரோனா தடுப்பூசியின் 3ம் கட்ட பரிசோதனைக்கு ஒப்புதல்
டிஎன்ஏ அடிப்படையில், ஜைடஸ் கேடிலா நிறுவனம் தயாரிக்கும் கோவிட்-19 தடுப்பூசியின் 3ம் கட்ட பரிசோதனைக்கு, இந்திய மருந்துகள் தரக்கட்டுப்பாட்டு ஆணையம் அனுமதி அளித்துள்ளது.
டிஎன்ஏ அடிப்படையில் கோவிட்-19 தடுப்பூசியை ஜைகோவிட் என்ற பெயரில் ஜைடஸ் கேடிலா நிறுவனம் தயாரித்த பரிசோதித்து வருகிறது. இது இந்தியாவில் டிஎன்ஏ அடிப்படையில் தயாரிக்கப்படும் முதல் தடுப்பூசி. இதற்கு தேசிய பயோபார்மா திட்டம் மற்றும் மத்திய அரசின் உயிரி தொழில்நுட்ப துறை ஆகியவை உதவி அளித்து வருகின்றன.
இந்தியாவில் 1000க்கும் மேற்பட்டவர்களிடம் முதல் மற்றும் இரண்டாம் கட்ட பரிசோதனைகளை ஜைடஸ் கேடிலா நிறுவனம் முடித்து விட்டது. இதன் பாதுகாப்பு மற்றும் எதிர்ப்பு சக்தி நன்றாக இருப்பதாக இடைக்கால அறிக்கைகள் தெரிவித்துள்ளன. இதையடுத்து இந்த தடுப்பூசியின் 3ம் கட்ட பரிசோதனையை, இந்தியாவில் 26,000 பேரிடம் மேற்கொள்ள இந்திய மருந்துகள் தரக்கட்டுப்பாட்டு ஆணையத்தின் நிபுணர் குழு ஒப்புதல் அளித்துள்ளது.
இது குறித்து மகிழ்ச்சி தெரிவித்த உயிரி தொழில்நுட்ப துறை செயலாளர் டாக்டர் ரேணு ஸ்வரூப், ‘‘ இந்த தடுப்பூசி தொடர்ந்து சாதகமான முடிவுகளை தெரிவிக்கும். நாட்டின் முதல் டிஎன்ஏ தடுப்பூசி தளம் அமைக்கப்பட்டது, தற்சார்பு இந்தியா திட்டத்தின் முக்கியமான மைல்கல். இது இந்திய அறிவியல் ஆராய்ச்சியில் மிகப் பெரிய முன்னேற்றம்’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1685838
-----
(Visitor Counter : 254